| C1 Ariete |
| --- |
|  |
| Tipas | Pagrindinis kovinis tankas |
| Kilmės šalis | Italijos vėliava Italija |
| Tarnavimas |
|
| Naudotas |  |
| Naudoja | Italija |
| Naudojo | OTO Melara, FIAT-Iveco |
| Karai |  |
| Gamyba |
| Dizainas | Consorzio Iveco Oto Melara |
| Projektuotas |  |
| Gamintojas | Consorzio Iveco Oto Melara |
| Kaina |  |
| Gaminama | 1995 m. – dabar |
| Variantai |  |
| Pagaminta |  |
| Specifikacijos |
| Svoris | 54 tonos |
| Ilgis | Su pabūklu pirmyn: 9,67 mKorpusas: 7,59 m |
|
| Plotis | 3,42 m |
| Aukštis | 2,5 m |
| Įgula | 4 žmonės |
| Šarvai | plieno ir kompozitų darinys |
| Pirminė ginkluotė | 120 mm *Oto Melara* unitarinis lygiavamzdis pabūklas (44 kalibrai)42 šov. |
| Antrinė ginkluotė | 1 7,62 mm suporintas kulkosvaidis MG 31 7,62 mm priešlėktuvinis kulkosvaidis MG 32500 šov. |
| Variklis | V-12 FIAT MTCA1247 AG (937 kW) turbodyzelis |
| Galios/Svorio santykis | 23 AG/tonai |
| Transmisija |  |
| Važiuoklė | Torsiono |
| Kuro talpa |  |
| Veikimo nuotolis | 550 km |
| Greitis | Kelyje: 65-70 km/h |

**C1 Ariete** – Italijos kariuomenės pagrindinis kovinis tankas, esantis ginkluotėje nuo 1995 m.

Šis tankas sukurtas kompanijų *Iveco-Fiat* ir *Oto Melara* konsorciumo (it. *CIO, Consorzio Iveco Oto Melara*). Važiuoklę ir variklį gamina *Iveco*, o bokštelį ir ugnies valdymo sistemas gamina *Oto Melara*. Tankas turi naujausias optinius ir skaitmeninius vaizdų pateikimo prietaisus bei ugnies valdymo sistemą, kurios leidžia kautis bet kuriuo paros metu ir šaudyti važiuojant.
  
Pirmieji tankai pristatyti kariuomenei 1995 m. o paskutinis – 2003 m. rugpjūčio 2 d.

Ginkluotė
---------

Tankas *Ariete* ginkluotas lygiavamzde 120 mm patranka *Oto Melara*, kurios vamzdis apdorotas vidiniu ištempimu (angl. *autofrettaged*) ir sukietintas vidinėmis įtampomis. Šis apdorojimas leidžia patrankai ilgai nesustojant šaudyti ir naudoti APFSDS ir HEAT tipo sviedinius.

Antrinę tanko ginkluotę sudaro 2 kulkosvaidžiai:

* 7,62 mm su patranka suporintas kulkosvaidis MG 3,
* 7,62 mm zenitinis kulkosvaidis MG 3, kurį valdo tanko vadas.

Šarvuotė ir apsauginė įranga
----------------------------

Tankas *C1 Ariete*
Arietės šarvai yra plieno ir kompozitų kombinacija, panaši į D. Britanijos tanko *Challenger 2* ir JAV tanko M1 Abrams šarvus.

Tankas turi du šonuose sumontuotus elektroniškai valdomus keturvamzdžius dūminius granatsvaidžius. Vamzdžiai gali būti užtaisomi tiek dūminėmis granatomis, tiek granatomis su dipoliniais atšvaitais. Dūminės granatos sudaro dūmų uždangą, dengiančią nuo optinio aptikimo regimosios šviesos ar IR diapazone, o atšvaitai saugo nuo aptikimo radarais.

Tankas yra visiškai apsaugotas nuo masinio naikinimo ginklų..

Taikinių aptikimo ir ugnies valdymo sistemos
--------------------------------------------

Tanko ugnies valdymo sistemą (gamintojas *Galileo Avionica*) TURMS sudaro:

* vado panoraminio stebėjimo įranga, efektyvi tiek dieną, tiek naktį
* stabilizuota taikytojo įranga, turinti IR optiką ir lazerinį tolimatį
* skaitmeninis minikompiuteris su jutikliais, matuojantis vėjo greitį, oro drėgnį, kitas išorines oro sąlygas. Šie duomenys derinami su kitais duomenimis (patrankos pakilimo kampu, tanko buvimo aukščiu, patrankos vamzdžio išdilimu) ir tada apskaičiuojami patrankos taikymo duomenys ir patranka nutaikoma.

Variklis ir važiuoklė
---------------------

Tanką *Ariete* varo 25,8 litro tūrio *Fiat-Iveco* 12 cilindrų dyzelis su turbo įpūtimu, kurio galia yra 937 kW (1 270 AG), kai veikia 2300 aps./min. Turi ZF LSG3000 automatinę pavarų dėžę su keturiomis pavaromis į priekį ir dviem atgal. Kreiserinis greitis – 65 km/val.

Įvažiuoja iki 60% įkalnes, nepasiruošęs gali forsuoti 1,25 m gylio brastas.

Vikšrinė važiuoklė kiekviename šone turi septynis kelio ratus ir keturis viršutinius palaikančiuosius ratus.

Tobulinimas
-----------

Per pirmus kelis tanko *Ariete* naudojimo metus buvo aptikti kai kurie variklio trūkumai. Pradžioje naudotas 1250 AG dyzelinis variklis V12 *FIAT-Iveco MTCA* (*Modular Turbo-Charged Aftercooler*) buvo junginys iš dviejų V6 variklių, kokius naudoja kelios Italijos kovos mašinos – prieštankinė savaeigė Centauro ir pėstininkų kovos mašina Dardo IFV, todėl jo galia buvo mažesnė negu tobuliausių šiuolaikinių tankinių variklių. *Ariete* tankų varikliai turėjo veikti sukdamiesi daugiau apsisukimų per minutę, todėl tarpsnis tarp variklių gedimų buvo mažesnis.

Kad būtų išlaikytas geras galios ir masės santykis, visuminę tanko masę reikėjo išlaikyti mažesnę nei 60 t. Palyginus maža tanko *Ariete* masė reikalavo mažesnių kuro sąnaudų. Tankų judrumas buvo geresnis, juos buvo lengviau pervežti, pvz. per tiltus. Maža masė buvo išlaikyta naudojant plonesnius šarvus, ką šiek tiek kompensavo balistiškai apskaičiuota tanko forma.

Tobulinant tanką *Iveco* sukūrė naują variklio MTCA variantą. Buvo pailginta stūmoklio eiga, tūris padidintas iki 30 litrų, panaudota nauja degalų įpurškimo ir nauja dvigubo oro įpūtimo turbosistema, dėl ko variklio galia padidėjo nuo 1600 AG iki 1800 AG. Kartu sumažėjo degalų sunaudojimas.
  
*Oto Melara* sukūrė du komplektus skirtingo storio uždedamų šarvų, kurie pirmą kartą pademonstruoti parodoje *Eurosatory 2002*.

Naudotojai
----------

Italijos ginkluotosios pajėgos naudoja 200 tankų 1C *Ariete*.

* 20-asis tankų batalionas „M.O. Pentimalli" (4-tasis tankų pulkas, bazė *Bellinzago Novarese*) – 41 *Ariete*
* 3-asis tankų batalionas „M.O. Galas" (32-asis tankų pulkas, bazė *Tauriano*) – 41 *Ariete*
* 8-asis tankų batalionas „M.O. Secchiaroli" (132-asis tankų pulkas, bazė *Cordenòns*) – 41 *Ariete*
* 31-asis tankų batalionas „M.O. Andreani", (131-asis tankų pulkas, bazė *Persano*) – 41 *Ariete*

Nuorodos
--------

1. ↑   Aero Sekur
2. ↑  MBT ARIETE – pag.1
3. ↑  Army Technology – Ariete – Main Battle Tank